คริสโตเฟอร์ ไรท์

คริสโตเฟอร์ ไรท์ (Christopher Wright) เกิดเมื่อวันที่ 25 มีนาคม พ.ศ. 2521 มีอาชีพสอนภาษาอังกฤษ เจ้าของโรงเรียนสอนภาษาอังกฤษ Chris English School  นักแสดง ผู้ดำเนินรายการ อิงลิช เดลิเวอรี่ (English Delivery) ผู้ดำเนินรายการวิทยุทาง Sweet FM 89.5 MHz และมีงานเขียนหนังสือเล่มเล็ก(ปัจจุบันมี 7 เล่ม)

**ประวัติ**
คริสโตเฟอร์ ไรท์ เกิดเมื่อวันที่ 25 มีนาคม พ.ศ.2521 เป็นลูกครึ่งไทย-อังกฤษ เนื่องจากบิดาเป็นชาวอังกฤษ และมารดาเป็นชาวไทย เกิดและเติบโตที่ประเทศไทยมาตั้งแต่วัยเด็ก จบการศึกษาชั้นประถมจากโรงเรียนนานาชาติบางกอกพัฒนา ตามด้วยชั้นมัธยมที่โรงเรียนนานาชาติร่วมฤดี หลังเรียนจบทำงานเป็นล่าม คนแปลเอกสาร แล้วก็พักการเรียนไป 1 ปี เพื่อไปอังกฤษ ตอนแรกตั้งใจจะศึกษาระดับปริญญาตรีที่ประเทศอังกฤษ แต่ไม่ค่อยชอบ จึงตัดสินใจกลับมาเรียนต่อที่มหาวิทยาลัยมหิดล หลักสูตรนานาชาติ และในช่วงที่เรียนอยู่ที่มหิดลก็ได้สอนตามโรงเรียนสอนภาษา พอจบมหาวิทยาลัย ก็ตัดสินใจได้ว่า เป็นอาจารย์ได้ 3 ปี เพื่อหาประสบการณ์ ไปเขียนหนังสือ ไปอบรม และได้มาเปิดสถาบันสอนภาษาที่ชื่อว่า Chris English School ที่จีเนียสแพลนเน็ต เซ็นทรัลเวิลด์(ปัจจุบันย้ายไปสอนที่ชั้น 9 ศูนย์การค้าเซ็นทรัลพลาซ่า ลาดพร้าว)
จากนั้นจึงเริ่มเขียนหนังสือเกี่ยวกับภาษาอังกฤษ ไปเสนอหลายสำนักพิมพ์ แต่ถูกปฏิเสธหมด เพราะผลงานไม่เข้ากระแส แต่ก็เป็นช่วงที่ทำงานที่ NJ ของเนชั่น ซึ่งกำลังต้องการ หนังสือเล่มเล็กแนวความบันเทิงเพื่อการศึกษา จึงได้ตีพิมพ์ แต่แรกๆ ขายแทบไม่ได้ จนถึงจุดเปลี่ยน ได้รับการติดต่อจากโปรดิวเซอร์รายการเจาะใจ  ผลิตโดย เจ เอส แอล โกลบอล มีเดียให้ไปเป็นแขกรับเชิญ และกระแสตอบรับดีมากหลังออกอากาศ จนกระทั่งหลังจากนั้น 2 เดือน เจาะใจต้องนำเทปนี้มาออกอากาศอีกครั้ง และต่อมาเจ เอส แอล โกลบอล มีเดียติดต่อมาให้ทำรายการโทรทัศน์สอนภาษาอังกฤษ ซึ่งได้รับความนิยมเป็นอย่างสูง ผลงานเขียนขาดตลาด ขึ้นแท่น Best Seller ด้วยยอดพิมพ์ร่วม 10 ครั้ง
ปัจจุบันเขามีรายการโทรทัศน์ อิงลิช เดลิเวอรี่ (English Delivery) ผลิตโดย เจ เอส แอล โกลบอล มีเดีย ออกอากาศทุกวันพุธ เวลา 20.50 น. ทาง ช่อง 5 รายการวิทยุทาง Sweet FM 89.5 MHz งานเขียนหนังสือเล่มเล็กกับสำนักพิมพ์เนชั่นบุ๊คส์ ซึ่งปัจจุบันมี 10 เล่ม รวมถึงโรงเรียนสอนภาษาอังกฤษ Chris English School ที่ ชั้น 9 เซ็นทรัล ลาดพร้าว

**ผลงาน**

**ผลงานเขียน**
 ภาษาอังกฤษแบบฝรั่งเข้าใจ คนไทยเก็ท- ภาษาอังกฤษแบบฝรั่งเข้าใจ คนไทยเก็ท ภาค 2- ภาษาอังกฤษแบบฝรั่งไม่เข้าใจ คนไทยไม่เก็ท- คริส ดีลีเวอรี่ ชุด 1 พร้อม DVD- คริส ดีลิเวอรี่ ชุด 2 พร้อม DVD- Me, Myself and the Movies- CHRIS UNSEEN Have you ever seen Chris yet?- CHRIS UNSEEN 2 See Chris yet again!- ภาษาอังกฤษแค่คริสก็มันส์แล้ว- ภาษาอังกฤษแค่คริสก็มันส์แล้ว ฉบับสมบูรณ์ + CD MP3

**ผลงานภาพยนตร์**
 ดรีมทีม (2008) - กรรมการชักเย่อ- มะหมา 4 ขาครับ (2007) - ให้เสียง ทอมมี่

**ผลงานละคร**
 ตัดหางปล่อยวัด (2554) รับบทหลวงพ่อ- นายร้อยสอยดาว เวอร์ชัน สอยดาวมาร้อยบ่า (2018) - พันตรี สมคิด จำฝังใจ (รับเชิญ)

**พิธีกร**
อดีต- มิดเดย์ เดลิเวอรี่ รายการข่าว มีสถานะเทียบเท่าข่าวภาคเที่ยง ออกอากาศทุกวันจันทร์-ศุกร์ ทาง ช่อง 3 Family- วีคเอ็น เดลิเวอรี่ รายการข่าว มีสถานะเทียบเท่าข่าวภาคเที่ยง สุดสัปดาห์ ออกอากาศทุกวันเสาร์-อาทิตย์ ทาง ช่อง 3 Family- English Delivery ผลิตโดย เจ เอส แอล โกลบอล มีเดีย ออกอากาศทุกวันพุธ เวลา 20.50 น. ทาง ช่อง 5- น้ำพริกถ้วยใหม่ @ home ผลิตโดย บริษัท ทริปเปิ้ล ทู จำกัด ออกอากาศทุกวันศุกร์ เวลา 9.30 น. ทาง ช่อง 7- Movie Language ซีนเด็ด...ภาษาหนัง ผลิตโดย บริษัท โมโน บรอดคาซท์ จำกัด ออกอากาศทุกวันเสาร์-อาทิตย์ เวลา 20.00 น. ทาง Mono 29

**ทอล์กโชว์**
 CHRIS UNSEEN: Have you ever seen Chris yet? คุณเคยเห็นคริสแล้วหรือยัง?- CHRIS UNSEEN2: The Return Of Chris Torres (See Chris Yet again! มาดูคริสกันอีกสักครั้ง)- CHRIS UNSEEN3: Super Chris & Doctor English- WILL POWER

**โฆษณา**
 เถ้าแก่น้อย ตอน สอนพิเศษนักศึกษาก่อนฝึกงานในมหาวิทยาลัย

**อ้างอิง**

**แหล่งข้อมูลอื่น**
  chrisdelivery.com-  คริสโตเฟอร์ ไรท์ ครูสอนภาษาอังกฤษสุดแนว-  Chris English School
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:นักเขียนชาวไทย
หมวดหมู่:ชาวไทยเชื้อสายอังกฤษ
หมวดหมู่:พุทธศาสนิกชนชาวไทย
หมวดหมู่:บุคคลจากวิทยาลัยนานาชาติ มหาวิทยาลัยมหิดล
หมวดหมู่:บุคคลจากโรงเรียนนานาชาติร่วมฤดี